**Αθήνα:** 09.04.2020

**Αρ. Πρωτ.:** 505

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συστάσεις σε Επιτρόπους της ΕΕ για την προστασία των ΑμεΑ στην αντιμετώπιση της κρίσης του κορονοϊού**

Συνεχίζεται η επικοινωνία με τους Επιτρόπους της ΕΕ από το European Disability Forum, την προεδρία του οποίου κατέχει η ΕΣΑμεΑ μέσω του προέδρου της Ιωάννη Βαρδακαστάνη, στο πλαίσιο των προσπαθειών προστασίας των ατόμων με αναπηρία και χρόνιες παθήσεις στην ΕΕ στην κρίση του κορονοϊού.

Στον Επίτροπο ΕΕ για τον Προϋπολογισμό και την Διοίκηση απευθύνθηκε το EDF με αίτημα για ευελιξία στους δημοσιονομικούς κανονισμούς για το 2020 και το 2021. Μεταξύ άλλων ζητούνται μέτρα προκειμένου να διασφαλιστεί ότι η εκτέλεση του προϋπολογισμού θα προσαρμοστεί στην αναγκαιότητα να συνεχίσει η κοινωνία των πολιτών, σε επίπεδο ΕΕ και σε εθνικό επίπεδο, να εκπληρώνει τη βασική αποστολή της και να υποστηρίζει τα εκατομμύρια των πολιτών που εκπροσωπούν τα δίκτυα τους. Με αυτήν την πρωτοφανή κρίση, τα εμπόδια που διαβλέπονται μπορεί να επηρεάσουν σημαντικά το έργο τους. Αυτά τα εμπόδια περιλαμβάνουν την ακύρωση ή την αναβολή σημαντικών ευρωπαϊκών γεγονότων και δραστηριοτήτων και την οικονομική ύφεση που θα επηρεάσει την οικονομική βιωσιμότητα των οργανώσεων της κοινωνίας των πολιτών σε όλα τα επίπεδα.

Στους Επιτρόπους Jutta Urpilainen, Επίτροπο Διεθνών Εταιρικών Σχέσεων και Janez Lenarčič, Επίτροπο Διαχείρισης Κρίσεων, το EDF με επιστολή του ζητά τη συμπερίληψη των ατόμων με αναπηρία στην αντιμετώπιση της κρίσης του κορονοϊού από την ΕΕ, δίνοντας βασικές συστάσεις που αποσκοπούν στην αντιμετώπιση του εύρους των κινδύνων που αντιμετωπίζουν τα άτομα με αναπηρία.

**Οι επιστολές, στα ελληνικά και στα αγγλικά, επισυνάπτονται.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |